**Dôvodová správa**

Miestne zastupiteľstvo mestskej časti Košice-Sídlisko KVP na svojom X. zasadaní dňa 25.10.2023 uznesením č. 101 schválilo zámer prenájmu - budúceho využívania uvoľnených nebytových priestorov, ktoré sú v správe mestskej časti. V súlade s predmetným uznesením bola vyhlásená obchodná verejná súťaž pre výber najvhodnejšej ponuky na uzatvorenie zmluvy o prenájme na uvoľnený nebytový priestor v budove na Bauerovej ulici č.1 Blok „F“, Košice. V obchodnej verejnej súťaži bol úspešný záujemca, ktorý z dôvodu zistenej náročnosti stavebných zmien od podpisu zmluvy odstúpil, záujemca druhý v poradí o priestory neprejavil záujem.

Na XI. zasadnutí dňa 13.12.2023 miestne zastupiteľstvo uznesením č. 118 schválilo zámer prenájmu - budúceho využívania uvoľnených nebytových priestorov, ktoré sú v správe mestskej časti. Na základe aj tohto uznesenia mestská časť vyhlásila obchodnú verejnú súťaž pre výber najvhodnejšej ponuky na uzatvorenie zmluvy o prenájme na uvoľnený nebytový priestor v budove Obchodného centra na Cottbuskej ulici č.36, Košice. Do obchodnej verejnej súťaže sa neprihlásil žiaden záujemca, ktorý by zlepšil občiansku vybavenosť sídliska KVP.

Z uvedeného dôvodu predkladáme miestnemu zastupiteľstvu návrh na schválenie vyhlásenia obchodnej verejnej súťaže na prenájom nebytových priestorov v správe mestskej časti a schválenie podmienok obchodnej verejnej súťaže takto:

Nebytový priestor č. 1: nebytový priestor nachádzajúcisav nebytovej budove Obchodného centra na Cottbuskej ulici č. 36, súpisné číslo 1560, postavenej na parcele č. 3755/16, zapísané na LV č. 965, k. ú. Grunt, pre obec Košice – Sídlisko KVP o výmere **380,20 m2**,

Nebytový priestor č. 2: nebytový priestor nachádzajúcisa v nebytovej budove na Bauerovej ulici č. 1 Blok „F“ 1. NP, súpisné číslo 1189, postavenej na parcele č. 3302, zapísané na LV č. 965, k. ú. Grunt, pre obec Košice – Sídlisko KVP o výmere **124,16 m2**.

V zmysle predkladaných Podmienok obchodnej verejnej súťaže sú stanovené kritériá pre hodnotenie súťažných návrhov nasledovne:

a) výška nájomného - váha kritéria 80 %; pri hodnotení tohto kritéria vyššia navrhnutá výška nájomného znamená vyššie percentuálne hodnotenie.

b) účel nájmu - váha kritéria 20 %; pri hodnotení tohto kritéria bude zohľadnený navrhovaný účel prenájmu s ohľadom na záujem Vyhlasovateľa zabezpečiť pre obyvateľov mestskej časti čo najširší rozsah služieb na svojom území.

Vzhľadom na zmenu legislatívy pri nakladaní s majetkom od 1.11.2023, boli podmienky obchodnej verejnej súťaže spracované tak, aby reflektovali na novú právnu úpravu zákona o majetku obcí.

Spracovali :

Ing. Iveta Urbanová

Ing. Jarmila Balážová, PhD.

oddelenie výstavby a majetku